# Cucçac de Cabardés

Cucçac de Cabardés (Cuxac-Cabardès en francés) es una comuna lengadociana de Cabardés, situada dins lo departament d'Aude e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : Cellula S. Ceciliae... super fluviam Durannum en 828, Villa quae vocatur Sancta Cecilia en 950, Ecclesia S. Ceciliae de Cucciaco en 1249, Cutsiachum en 1289, Crucciacum en 1319, Rector de Cutciaco en 1347, Cucsiacum en 1377, Cucsac en 1410, Cuzac en 1718, Cuxac en 1781. La prononciacion occitana es Cutsác, dins la grafia de l'abat Sabarthès, donc [kyt'sak]. Las fòrmas ancianas de Cucçac d'Aude, nom semblable, son Cugciacum, en 959, Cuguciacus, en 990, Cucuciacus, en 992. Cucçac vendriá d'un nom d'òme galloroman (gallic, d'origina gallica) *Cucucius (Albèrt Dauzat), en gallic *Cuccucios (Xavier Delamarre), ambe'l sufixe -acum, latinizacion del sufixe gallic -ācon. *Cuccucios es pas atestat, mas Cucius, Cucus, ne son$^,$. Cucçac èra donc probablament una anciana granda proprietat antica qu'aviá per mèstre '*Cucucius / *Cuccucios.

## Istòria

Santa Ceselha de Dura (828), foguèt atestat aprèp Vila de Santa Ceselha (950), puèi Santa Ceselha de Cucciaco (1249), que representa lo nom actual. Cucçac visquèt son epòca de mai trebolum pendent las guèrras de religion (de 1563 a 1595), que foguèt presa quora pels uganauds venguts de Tarn, quora per las tropas reialas.
Lo castèl feudal, un dels mai fòrts barris del mont, èra edificat a l'entorn de la plaça e foguèt desrocat jol règne de Loís XIV de França, en 1711; uèi sola demòra una torre pichona.
La glèisa de Santa Ceselha, edifici gotic, coneguèt divèrsas transformacions dins los sègles.
La Manufactura Reiala de la Bonda foguèt creada jos Colbert e fabricava los Draps de la Montanha.
La fabrica de Bertranda (uèi collègi public) èra d'en primièr una molina de grans, transformada en 1746 en manufactura de papièr e de carton. Una empresa de filatura continuèt de foncionar un pauc aprèp la fin de la Granda Guèrra.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2014 | (2026) | Paul Griffe | PS | conselhièr departamental (2021-) |
| 2006 | 2014 | Jean-Claude Beteille | | ensenhaire, president de la comunautat de comunas (2008-2013) |
| 1974 | 2006 | Raymond Courrière | PS | notari, senator, secretàri d'Estat, conselhièr general del canton d'Alzona |
| 1953 | 1974 | Antoine Courrière | PS | notari, senator, conselhièr general del canton del Mas de Cabardés |
| 1912 | 1952 | Charles Rives | | agricultor |
| | 1911 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 908, totala: 922 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 188 | 1 114 | 1 108 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 945 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 790 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 674 | 669 | 689 | 695 | 724 | 854 | 907 | 913 | 923 986 |
| 2009 | 2010 |
| 917 961 | 905 935 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 906 abitants e la densitat èra de 36,15 ab/km².

## Véser tanben

* Comunas d'Aude

## Ligams extèrnes

* Cucçac sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 115, legir en linha https://gallica.bnf.fr/ark:/12148/bpt6k110095d/f207.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 236
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 130, 294 e 343
* Portal de Lengadòc